《离临安舟中有怀山薮朱文之子聊作五绝以寄》
宋代·史尧弼

吴楚风光美甚都，好雕肝肾细扪摹。
还家若问东西事，为举新诗当画图。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。